महाविकास आघाडीच्या बैठकीत बोलताना राष्ट्रवादी काँग्रेसचे नेते छगन भुजबळ यांनी म्हटलं होतं, की अजित पवार यांची उपस्थिती नाही, हे आज खटकते आहे. ही आघाडी मजबूत करण्यासाठी त्यांची गरज आहे. माझी विनंती आहे की सगळ्या राष्ट्रवादीच्या ज्येष्ठ नेत्यांनी अजित दादांना राष्ट्रवादी काँग्रेसमध्ये परत आणण्याची जबाबदारी घ्यावी, असं मत छगन भुजबळ यांनी यावेळी बोलताना व्यक्त केलं. 

Twitter पोस्ट समाप्त, 1

त्यानंतर राष्ट्रवादी काँग्रेस अजित पवारांना पुन्हा स्वीकारणार का, हा प्रश्न उपस्थित होत होता. 

दरम्यान, 23 नोव्हेंबरला उपमुख्यमंत्रिपदाची शपथ घेतल्यानंतर अजित पवार यांनी आज आपल्या पदाचा राजीनामा दिला. त्यांच्या या राजीनाम्यानंतर देवेंद्र फडणवीस यांनी राज्यपालांकडे आपला राजीनामा दिला. 

बहुमत नसल्यामुळे राजीनामा-देवेंद्र फडणवीस

राष्ट्रपती राजवट दूर करण्यासाठी अजित पवार यांनी आमच्याशी संपर्क साधला आणि ते आमच्यासोबत आले. आज कोर्टाच्या निर्णयानंतर अजित पवार यांनी राजीनामा देत असल्याचं सांगितलं. त्यामुळे आमच्याकडे बहुमताचा आकडा नाही, असं म्हणत देवेंद्र फडणवीस यांनी आपल्या राजीनाम्याची घोषणा केली. 

"सुरु... आणखी 4000 वर्णांसाठी लेख सुरू ठेवा:
वातीपासूनच शिवसेनेने नंबर गेम करण्यासाठी कधीही न ठरलेल्या गोष्टीची मागणी केली. न ठरलेल्या बाबींचा बाऊ करून शिवसेनेने कोणासोबतही जाण्याची धमकी शिवसेनेने दिली होती. यावर भाजपने तात्विक भूमिका घेत जे ठरलंय तेच देण्याचा निर्णय घेतला," असं देवेंद्र फडणवीस यांनी म्हटलं. 

देवेंद्र फडणवीस यांनी सह्याद्री अतिथीगृहावर पत्रकार परिषद घेतली. या परिषदेत बोलताना मुख्यमंत्र्यांनी युती तुटल्याचं खापर शिवसेनेवर फोडलं. 

या पत्रकार परिषदेनंतर देवेंद्र फडणवीस यांनी राजभवनावर जाऊन राज्यपाल भगतसिंह कोश्यारी यांच्याकडे आपला राजीनामा सोपवला. 

मुख्यमंत्र्यांच्या पत्रकार परिषदेपूर्वीच काही वेळ आधी अजित पवारांनी आपला राजीनामा मुख्यमंत्र्यांकडे सोपवला होता. 

संध्याकाळी 5.35 वाजता- उद्धव ठाकरे सत्तास्थापनेचा दावा करतील : नवाब मलिक

"सर्वोच्च न्यायालयाचा ऐतिहासिक निकाल आल्यानंतर भाजपकडे बहुमत नसल्याचं सिद्ध झालं होतं. घोडेबाजार करण्यासाठीच त्यांनी हा शपथविधी केला होता. हा विजय महाराष्ट्राच्या 11 कोटी जनतेचा विजय आहे," असं राष्ट्रवादी काँग्रेसचे प्रवक्ते नवाब मलिक यांनी म्हटलं. 

"शिवसेना, काँग्रेस आणि राष्ट्रवादी तसेच अपक्षांची बैठक होईल. त्यात नेत्यांची निवड होईल. उद्धव ठाकरे यांचीच निवड होईल. त्यानंतर उद्धव ठाकरे सत्ता स्थापनेचा दावा करण्यासाठी राज्यपालांकडे जातील," असंही नवाब मलिक यांनी म्हटलं. 

संध्याकाळी 5.30 वाजता- माझा राजीनामा सार्थकी लागला : अरविंद सावंत 

राज्यपाल यांच्याकडे जाऊन आम्ही सरकार स्थापनेची मागणी करू आणि लवकरच आमचे मुख्यमंत्री शपथविधी घेतील. माझा राजीनामा सार्थकी लागला याचा मला अभिमान वाटतो, अशी प्रतिक्रिया शिवसेनेचे खासदार अरविंद सावंत यांनी व्यक्त केली. 

दुपारी 4.30 वाजता- बहुमत नसल्यामुळे राजीनामा : एकनाथ खडसे 

"बहुमताचा आकडा मिळवता न आल्यानेच राजीनामा द्यावा लागला. जे बहुमतसोबत आहे असं वाटलं होतं, ते नव्हतं. त्यामुळे ही परिस्थिती ओढावली," अशी प्रतिक्रिया भाजपचे ज्येष्ठ नेते एकनाथ खडसे यांनी व्यक्त केली. 

दुपारी 4.20 वाजता- हे होणारच होतं : एकनाथ शिंदे 

"आज जे घडलं ते होणारचं होतं. म्हणून, कालच आम्ही 162 आमदारांच्या सह्यांच निवदेन राज्यपालांना दिलं होतं," असं शिवसेना नेते एकनाथ शिंदे यांनी म्हटलं. 

"सध्याचं सरकार अल्पमतात असून आम्हाला सरकार स्थापनेची संधी द्यावी ही मागणी आम्ही केली होती. संख्याबळ अपुरं...